SCRISOARE RECTIFICATIVĂ nr. 2LA PROIECTUL DE BUGET GENERAL 2012 SITUAȚIA CHELTUIELILOR PE SECȚIUNISecțiunea I – ParlamentulSecțiunea II – Consiliul European și ConsiliulSecțiunea III - ComisiaSecțiunea VI – Comitetul Economic și Social EuropeanSecțiunea VII – Comitetul RegiunilorSecțiunea VIII — Ombudsmanul European /* COM/2011/0576 final */





SCRISOARE RECTIFICATIVĂ nr. 2 LA PROIECTUL DE BUGET GENERAL 2012 SITUAȚIA CHELTUIELILOR PE SECȚIUNI Secțiunea I – Parlamentul Secțiunea II – Consiliul European și Consiliul Secțiunea III - Comisia Secțiunea VI – Comitetul Economic și Social European Secțiunea VII – Comitetul Regiunilor Secțiunea VIII — Ombudsmanul European Având în vedere: – Tratatul privind funcționarea Uniunii Europene, în special articolul 314, coroborat cu Tratatul de instituire a Comunității Europene a Energiei Atomice, în special articolul 106a, – Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene[1], în special articolul 34, – proiectul de buget general al Uniunii Europene pentru exercițiul financiar 2012, prezentat de Comisie la 26 mai 2011[2], – scrisoarea rectificativă nr. 1 la proiectul de buget general al Uniunii Europene pentru exercițiul financiar 2012, prezentată de Comisie la 17 iunie 2011[3], Comisia Europeană prezintă autorității bugetare scrisoarea rectificativă nr. 2 la proiectul de buget general al Uniunii Europene pentru exercițiul financiar 2012 din considerentele prezentate în expunerea de motive. CUPRINS 1 Introducere. 3 2 Secțiunea I – Parlamentul.. 3 2.1 Evaluarea nevoilor. 3 2.2 Impactul asupra schemei de personal 2012. 5 2.3 Impactul asupra proiectului de buget 2012. 5 3 SECȚIUNEA II — Consiliul European și Consiliul.. 5 3.1 Cadrul. 5 3.2 Modificări propuse. 5 3.3 Impactul asupra proiectului de buget 2012. 6 4 SECȚIUNEA III — COMISIA.. 6 4.1 Obiectivul și cadrul. 6 4.2 Estimarea resurselor suplimentare necesare. 7 4.3 Impactul asupra proiectului de buget 2012. 10 5 Secțiunea VI — Comitetul Economic și Social European.. 11 5.1 Cadrul. 11 5.2 Nevoile estimate în materie de resurse umane și de credite. 11 5.3 Impactul asupra proiectului de buget 2012. 11 6 Secțiunea VII — Comitetul Regiunilor.. 12 6.1 Introducere. 12 6.2 Nevoile estimate în materie de resurse umane și de credite. 12 6.3 Impactul asupra proiectului de buget 2012. 14 7 Secțiunea VIII — Ombudsmanul European.. 14 7.1 Cadrul. 14 7.2 Impactul asupra proiectului de buget 2012. 15 8 Concluzie. 15 9 Tabele recapitulative. 16 9.1 Tabel recapitulativ pe instituții 16 9.2 Tabel recapitulativ pe rubricile cadrului financiar. 17 SITUAȚIA CHELTUIELILOR PE SECȚIUNI Modificările la situația veniturilor și a cheltuielilor pe secțiuni pot fi consultate pe site-ul EUR-Lex (http://eur-lex.europa.eu/budget/www/index-ro.htm). Cu titlu informativ, se atașează ca anexă la buget o versiune în limba engleză a modificărilor la această situație pe secțiuni. 1 Introducere La 30 iunie 2011, s-au încheiat negocierile cu Croația. Se așteaptă ca atât semnarea Tratatului de aderare, cât și referendumul din Croația să aibă loc în a doua jumătate a anului 2011 sau în prima jumătate a anului 2012. Se estimează că procesul de ratificare de către parlamentele tuturor celor 27 de state membre ale UE se va încheia până la sfârșitul lunii iunie 2013, permițând astfel ca intrarea în vigoare a tratatului și aderarea Croației la Uniunea Europeană să aibă loc la 1 iulie 2013, conform propunerii Comisiei. Astfel cum a anunțat în comunicarea sa către Consiliu și Parlament din 2008[4], Comisia a prezentat celor două componente ale autorității bugetare o comunicare privind pachetul financiar destinat negocierilor de aderare cu Croația[5], care a inclus estimări indicative ale costurilor administrative suplimentare pentru toate instituțiile până în 2013. Parlamentul European și Consiliul sunt singurele instituții care au solicitat și au obținut deja posturi și/sau credite suplimentare în bugetul 2011 în legătură cu această extindere. La prezentarea proiectului său de buget pentru exercițiul financiar 2012[6], Comisia a anunțat că, având în vedere că nu se cunoștea data viitoarelor aderări, nu a inclus în situația estimărilor sale pentru 2012 nicio cerere de resurse suplimentare legate de extindere. Din motive de coerență, Comisia a invitat și celelalte instituții[7] să nu includă în situația estimărilor lor resursele suplimentare necesare pentru aderarea Croației, anunțând că acest aspect ar fi mai bine soluționat prin publicarea unei scrisori rectificative de îndată ce se va lua o decizie privind data aderării. În consecință, pe baza situațiilor revizuite ale estimărilor primite din partea instituțiilor[8], Comisia prezintă scrisoarea rectificativă nr. 2 la proiectul de buget 2012 (SR 2/2012) în vederea integrării impactului bugetar al aderării Croației asupra cheltuielilor administrative ale fiecărei instituții. Prezenta scrisoare rectificativă abordează cele mai urgente nevoi înainte de aderare, urmând ca restul nevoilor să fie acoperite începând cu proiectul de buget 2013. Schemele de personal revizuite și liniile bugetare afectate sunt incluse în prezenta anexă la buget. Informații mai detaliate sunt disponibile, de asemenea, în situația revizuită a estimărilor prezentată de fiecare dintre instituțiile în cauză și inclusă în anexă ca document justificativ. 2 Secțiunea I – Parlamentul 2.1 Evaluarea nevoilor 2.1.1 Observatori 1) Regulamentul de procedură al Parlamentului European (articolul 11) prevede că: – „În cazul semnării unui tratat de aderare a unui stat la Uniunea Europeană, Președintele poate, după ce a obținut acordul Conferinței președinților, să invite parlamentul statului aderent să desemneze dintre membrii săi un număr de observatori egal cu numărul de locuri în Parlamentul European atribuite în viitor statului respectiv. – Observatorii respectivi iau parte la lucrările Parlamentului, până la intrarea în vigoare a tratatului de aderare, și au dreptul de a lua cuvântul în cadrul comisiilor și al grupurilor politice. Ei nu au drept de vot sau dreptul de a participa la alegeri pentru funcții în cadrul Parlamentului. Participarea lor nu are niciun efect juridic asupra lucrărilor Parlamentului. – Modalitatea de tratament în cazul acestora va fi similară cu cea a unui deputat în Parlament în ceea ce privește utilizarea facilităților Parlamentului și rambursarea costurilor ocazionate de activitățile lor în calitate de observatori.” 2) Dat fiind că semnarea tratatului de aderare ar trebui să aibă loc înainte de sfârșitul anului, trebuie prevăzute posibilități bugetare pentru a permite eventuala invitare a observatorilor începând cu luna ianuarie 2012, adică prezența acestora pentru o perioadă de 12 luni. Asemenea operațiunilor realizate în cadrul extinderilor EUR 10 și EUR 2, observatorii vor beneficia de rambursarea cheltuielilor de călătorie și de ședere legate de participarea lor la lucrările parlamentare. Nevoi: || Postul 1 4 0 6 — Observatori || + 1 200 000 EUR 2.1.2 Personal suplimentar Posturi incluse în schema de personal 3) Nevoile globale de personal pentru aderarea Croației au fost evaluate, ca și în cazul extinderilor EUR 10 și EUR 2, la un total de 124 de posturi. 62 de posturi au fost deja create în cadrul bugetului 2011; prin urmare, 62 de posturi suplimentare trebuie să fie create în bugetul 2012. Dat fiind că aceste posturi vor fi ocupate de funcționari, adică de personal permanent de origine croată, numai începând de la data aderării efective a Croației prevăzută pentru iulie 2013, nu se solicită credite suplimentare pentru linia bugetară consacrată salariilor (postul 1 2 0 0) în bugetul 2012. Nevoi: || Schema de personal 2012: + 36 AD5, + 26 AST1 (fără credite) Credite pentru agenți contractuali 4) Astfel cum a procedat și pentru extinderile anterioare, Parlamentul a început deja să recruteze agenți contractuali (bugetul 2011), în special pentru pregătirea eficientă a sectoarelor lingvistice și pentru asistență în activitatea observatorilor. Această practică va fi continuată în 2012 și ar trebui să permită angajarea a 124 de agenți contractuali până la sfârșitul anului 2012. Acest număr include 2-3 posturi de agenți contractuali prevăzute la antena din Zagreb (a se vedea secțiunea 2.1.3 de mai jos). Creditele solicitate corespund unui număr de 95 de unități în echivalent normă întreagă, deoarece mai mulți agenți contractuali vor fi angajați numai timp de nouă luni. Nevoi: || Postul 1 4 0 0 — Alte categorii de personal || + 2 500 000 EUR 2.1.3 Alte nevoi bugetare 5) Alte categorii de nevoi bugetare suplimentare vizează următoarele sectoare: – acoperirea necesarului pentru interpretarea externă în croată, în special în scopul de a permite observatorilor să participe cu succes la lucrările parlamentare: 2,5 milioane EUR; – acoperirea nevoilor de traducere externă în croată: 1,0 milioane EUR; – asigurarea deschiderii unei antene în Croația, în așteptarea deschiderii unui birou de informare: 0,6 milioane EUR. Nevoi: || Postul 1 4 0 2 – Interpreți de conferință || + 2 520 000 EUR || Postul 1 4 0 2 — Servicii externe || + 968 000 EUR || Postul 2 0 0 0 – Chirii || + 600 000 EUR 2.2 Impactul asupra schemei de personal 2012 Grupa de funcții și gradul Posturi permanente || Bugetul 2011 || PB 2012 || SR 2/2012 || PB 2012 modificat AD5 || 382 || 247 || 36 || 283 AST1 || 151 || 138 || 26 || 164 2.3 Impactul asupra proiectului de buget 2012 Linia bugetară || Descriere || PB 2012 || SR 2/2012 || PB 2012 modificat 1 4 0 0 || Alte categorii de personal || 33 120 000 || 2 500 000 || 35 620 000 1 4 0 2 || Interpreți de conferință || 60 480 000 || 2 520 000 || 63 000 000 1 4 0 6 || Observatori || p.m. || 1 200 000 || 1 200 000 1 4 2 0 || Servicii externe || 23 402 000 || 968 000 || 24 370 000 2 0 0 0 || Chirii || 33 531 999 || 600 000 || 34 131 999 Total || || 7 788 000 || 3 SECȚIUNEA II — Consiliul European și Consiliul 3.1 Cadrul În vederea pregătirii aderării Croației, trebuie prevăzute deja resurse pentru 2012, în special pentru limba croată (traducători și juriști-lingviști) și pentru publicarea acquis-ului comunitar (denumit în continuare „acquis-ul”) în această limbă. Pentru a face față nevoilor legate de la aderarea Croației, Secretariatul General al Consiliului (SGC) propune înscrierea unei sumei suplimentare de 1,4 milioane EUR în proiectul său de buget 2012. 3.2 Modificări propuse 3.2.1 Prezentare generală a bugetului Suma totală suplimentară de 1,4 milioane EUR este compusă din următoarele elemente: – cheltuieli aferente personalului contractual: 0,4 milioane EUR; – Jurnalul Oficial/acquis: 0,6 milioane EUR; – clădiri, echipamente și cheltuieli de funcționare: 0,4 milioane EUR. 3.2.2 Cheltuieli aferente personalului SGC nu propune nicio modificare în schema de personal. Pentru pregătirea traducerilor necesare ale tratatelor de aderare și pentru supravegherea traducerii acquis-ului în limba croată, SGC propune includerea unui provizion suplimentar de 0,4 milioane EUR în proiectul său de buget. Această sumă acoperă recrutarea a 9 angajați contractuali pentru traducere și pentru controlul calității și a 3 secretari începând cu data de 1.7.2012. Proiectul de buget 2012 include deja o sumă de 0,5 milioane EUR (4 juriști lingviști și 3 secretari pentru un an complet). Prin urmare, suma necesară în 2012 pentru agenți contractuali, în legătură cu aderarea Croației, ar ajunge în total la 0,9 milioane EUR. 3.2.3 Traducerea acquis-ului Oficiul pentru Publicații al Uniunii Europene a estimat că traducerea acquis-ului în croată va costa 1,2 milioane EUR, din care 0,9 milioane EUR ar trebui să fie acoperite în 2012 și 0,3 milioane EUR în 2013. Costul traducerii va fi împărțit între Consiliu (61 %), Comisie (34 %) și Parlament (5 %). Prin urmare, se propune includerea, în scrisoarea rectificativă, a unei sume de 0,6 milioane EUR pentru Consiliu. 3.2.4 Clădiri, echipamente și cheltuieli de funcționare Se propune suma totală de 0,4 milioane EUR pentru acoperirea cheltuielilor suplimentare legate de aderare. Această sumă este defalcată după cum urmează: – înființarea unor săli de presă, de informare și de reuniune și a unui birou pentru Croația în clădirea Justus Lipsius a Consiliului: 350 000 EUR; – servicii de traducere externă pentru a absorbi volumul de muncă excesiv legat de aderare: 25 000 EUR; – documentație, monografii și publicații periodice în limba croată, precum și accesul la bazele de date legislative: 25 000 EUR; – mobilier de birou: 25 000 EUR 3.3 Impactul asupra proiectului de buget 2012 Linia bugetară || Descriere || PB 2012 || SR 2/2012 || PB 2012 modificat 1 2 0 0 || Alte categorii de personal || 7 352 000 || 400 000 || 7 752 000 1 2 0 4 || Servicii suplimentare pentru serviciul de traduceri || 152 000 || 25 000 || 177 000 2 0 0 3 || Lucrări de amenajare și de instalare || 7 680 000 || 350 000 || 8 030 000 2 1 1 || Mobilier || 921 000 || 25 000 || 946 000 2 2 1 0 || Cheltuieli de documentare și cheltuieli legate de funcționarea bibliotecii || 488 000 || 25 000 || 513 000 2 2 1 1 || Jurnalul Oficial || 4 626 000 || 550 000 || 5 176 000 Total || || 1 375 000 || 4 SECȚIUNEA III — COMISIA 4.1 Obiectivul și cadrul Prin prezenta scrisoare rectificativă, Comisia: – solicită credite suplimentare necesare în 2012 pentru a asigura pregătirea corespunzătoare și la timp a aderării prevăzute a Croației; – justifică solicitarea de resurse umane suplimentare prin evaluarea nevoilor în funcție de impactul pe care îl va avea aderarea Croației asupra activităților Comisiei, defalcate pe principalele grupuri de domenii de politici și profiluri profesionale; – prezintă calendarul în vederea unei introduceri progresive. Nevoile exprimate de Comisie în prezenta scrisoare rectificativă la proiectul de buget 2012 sunt strict limitate la acțiunile absolut necesare la sediul central cu aproximativ 18 luni înainte de aderare. Celelalte costuri administrative, cum ar fi costurile de funcționare și cheltuielile aferente infrastructurii necesare pentru viitorul birou de reprezentare al Comisiei în Zagreb vor fi luate în considerare în cererea pentru proiectul de buget 2013. Comisia a urmărit o creștere zero a resurselor umane[9] în contextul unei Uniuni stabile cu 27 de membri. Orice extindere a Uniunii Europene presupune o creștere incompresibilă a volumului de muncă pentru care Comisia solicită, ca și în contextul extinderilor anterioare, noi resurse (sub 400 de unități echivalent normă întreagă, denumite în continuare „ENI”, pentru fiecare nou stat membru). Impactul acestei noi extinderi asupra activităților Comisiei a fost evaluat în contextul extinderilor anterioare și în vederea menținerii tratamentului egal între statele membre. 4.2 Estimarea resurselor suplimentare necesare 4.2.1 Imagine de ansamblu Având în vedere că se estimează ca aderarea Croației să aibă loc la 1 iulie 2013, Comisia va avea nevoie de resurse suplimentare, în special pentru sarcinile lingvistice, juridice și de gestionare a programelor. În final, Comisia va avea nevoie de o majorare netă cu aproximativ 384 de unități suplimentare în echivalent normă întreagă pentru gestionarea Uniunii extinse, urmând ca acestea să fie introduse treptat până în 2014. Acesta este rezultatul net al diferenței dintre numărul de resurse umane necesare pentru activitățile suplimentare care urmează să fie introduse progresiv (454 de ENI) și cel al resurselor umane legate de activitățile care urmează să fie eliminate progresiv (70 de ENI). În ritm normal de funcționare, majoritatea ENI vor fi sub formă de posturi care trebuie adăugate la schema de personal. Cu toate acestea, va fi nevoie și de câțiva agenți contractuali în primul (primii) an(i), urmând ca transformarea în posturi să aibă loc într-o etapă ulterioară. Este nevoie de 46 de ENI înainte de data aderării pentru a face față, în special, cerințelor lingvistice (a se vedea tabelul 1 de mai jos). Posturile suplimentare vor facilita, de asemenea, integrarea resortisanților croați în vederea asigurării echilibrului geografic între funcționarii Comisiei. Graficul 1 – Variația ENI pe profiluri profesionale (cheltuieli administrative) 2012 (46 de ENI) || || Ritm normal de funcționare (384 de ENI, inclusiv 46 de ENI pentru 2012) Legendă: || Servicii lingvistice || Elaborare de legislație, monitorizare și punere în aplicare || Elaborare de politici || Gestionare de programe || Sprijin administrativ || Comunicare || Gestiune bugetară și antifraudă || Coordonare generală || Reducerea activităților de preaderare Pe baza experienței anterioare, Comisia propune introducerea progresivă a celor 384 de ENI noi pe o perioadă de 3 ani, după cum urmează: Bugetul 2012: || 46 de ENI (cu 18 luni înainte de aderare) Bugetul 2013: || 125 de ENI Bugetul 2014: || 213 ENI Secțiunile de mai jos prezintă o descriere a principalelor tipuri de activități și de profiluri profesionale afectate de extindere. 4.2.2 Ritm normal de funcționare - Analiza principalelor activități Servicii lingvistice Majorarea relativ importantă necesară în acest domeniu de activitate (158 de ENI pentru interpretare, traducere și publicații) este consecința directă a unei caracteristici distinctive a integrării europene, și anume regimul său lingvistic în temeiul tratatului și al Regulamentului 1/1958. Această caracteristică face parte, de asemenea, din Agenda Europa 2020 în domeniul cetățeniei și al justiției, iar creșterea reprezintă minimul strict necesar pentru garantarea multilingvismului și pentru promovarea legitimității Uniunii Europene, a transparenței față de cetățeni și a eficienței în cadrul procesului decizional al UE. Elaborarea de legislație, monitorizare și punere în aplicare Legislația este un alt pilon central al activității Comisiei, un domeniu de activitate care include nu numai elaborarea de legislație, ci și monitorizarea și punerea în aplicare necesare pentru a crea o adevărată „comunitate de drept”. Acest domeniu de activitate va fi cel de-al doilea, în ordinea importanței, care va fi afectat de aderarea Croației la UE, nevoile estimate în acest sens fiind de 84 de ENI. Volumul de muncă legat de extindere în majoritatea etapelor procesului legislativ este direct proporțional cu numărul de state membre și depinde mai puțin de dimensiunea acestora. Acest lucru este valabil, în special, în etapa de asigurare a aplicării legislației. Numărul și diversitatea părților interesate influențează, de asemenea, elaborarea și menținerea la zi a textelor legislative. Majoritatea acestor ENI vor fi alocate politicilor interne, în timp ce o parte a acestora vor fi alocate agriculturii și dezvoltării rurale, precum și serviciului juridic al Comisiei. De obicei, elaborarea legislației și asigurarea aplicării sale în noile state membre reprezintă cei doi factori principali care duc la creșteri de personal în domeniul politicilor interne. De la data aderării, acquis-ul va fi aplicabil în noul stat membru, iar întregul proces legislativ va trebui adaptat pentru a include noul stat în procesul de consultare privind inițiativele de politică și propunerile legislative. Acest domeniu cuprinde sarcini foarte diverse și complexe, cum ar fi piața internă, mediul, concurența, fiscalitatea și uniunea vamală, sănătatea și protecția consumatorilor. Elaborarea de politici Elaborarea politicilor devine în mod natural din ce în ce mai complexă la fiecare creștere a numărului de state membre și de părți interesate. Nevoile legate de elaborarea politicilor vor crește pentru a reflecta importanța includerii unui nou membru în toate procesele. Nevoile estimate se ridică la 74 de ENI. Aproximativ 40% din această creștere va fi destinată politicilor interne, inclusiv supravegherii riscurilor economice și fiscale și a criteriilor economice pentru aderare. Este necesar, în special, să se intensifice supravegherea macroeconomică, bugetară și structurală în perioada premergătoare aderării și să se consolideze această supraveghere în conformitate cu guvernanța economică la nivelul Uniunii Europene, pentru a se asigura că Croația aplică politicile adecvate în vederea evitării apariției unor dezechilibre. O altă parte de 30 % va fi consacrată politicilor structurale și de coeziune, iar cercetarea indirectă va beneficia de fonduri în limitele programelor operaționale în cauză. Restul include, în special, noi posturi legate de cabinetul noului comisar. Gestionarea de programe Nevoile suplimentare de resurse umane pentru gestionarea programelor sunt estimate la 45 de ENI. Deși Croația poate deja beneficia de asistență pentru preaderare, sunt necesare eforturi importante de simplificare a procedurilor administrative legate de programare. O parte a nevoilor suplimentare estimate pentru extinderea activităților de gestionare a programelor vor fi acoperite prin redistribuirea treptată a resurselor necesare în prezent pentru gestionarea și controlul instrumentelor de preaderare, de îndată ce instrumentele respective vor dispărea efectiv (N.B. monitorizarea punerii în aplicare va continua mult timp după data aderării). Funcțiile de planificare, de coordonare și de control în cadrul programelor la care va participa și noul stat membru generează nevoi suplimentare. Majoritatea celor 45 de ENI vor fi alocate politicilor interne, politicilor structurale și de coeziune, agriculturii și programului statistic anual. Comunicare Cele 33 de ENI solicitate sunt destinate să acopere deschiderea unui nou birou de reprezentare în Zagreb și sarcinile specifice în materie de comunicare ce decurg din aderarea Croației. Servicii de sprijin și coordonare În cadrul unei strategii cuprinzătoare de extindere, serviciile de sprijin și coordonarea joacă un rol decisiv și ar trebui să beneficieze de efective adecvate pentru a asigura buna funcționare a tuturor operațiunilor. Nevoile pentru aceste activități sunt estimate la 60 de ENI, care vor fi alocate pentru logistică, sprijin lingvistic, intensificarea procesului de recrutare și consolidarea capacităților în materie de luptă antifraudă și de audit într-o Europă extinsă. Eliminarea progresivă a activităților de preaderare În ritm normal de funcționare, nevoile prezentate anterior se ridică în total la 454 de ENI. Cu toate acestea, 70 de ENI vor fi acoperite prin redistribuirea resurselor umane care se ocupă în prezent de pregătirea aderării și de gestionarea instrumentelor de preaderare la sediul central și în delegația din Zagreb, pe măsură ce aceste activități și orice facilitate de tranziție vor fi eliminate progresiv. 4.3 Impactul asupra proiectului de buget 2012 Ca și în cazul extinderilor anterioare, Comisia trebuie să creeze, chiar înainte de data aderării, condițiile pentru asigurarea unei aderări eficiente încă din prima zi. Acest lucru înseamnă, în special, că trebuie consolidate capacitățile de traducere și de interpretare pentru a face față nevoilor legate de traducerea acquis-ului și de introducerea unei noi limbi oficiale. Pe baza unei evaluări stricte a acestei nevoi, trebuie introduse progresiv 46 de ENI suplimentare începând cu ianuarie 2012, și anume cu aproximativ 18 luni înainte de aderare. În practică, solicitarea Comisiei se prezintă sub forma unei cereri de credite pentru 42 de agenți contractuali și pentru 4 posturi din schema de personal. Această creștere a numărului de posturi de agenți contractuali (care vor fi eventual transformate, într-un stadiu ulterior, în posturi din schema de personal, după ce Croația va deveni stat membru) va asigura identificarea și selectarea mai ușoare și mai rapide ale personalului necesar și va permite totodată recrutarea din timp a resortisanților croați. Aceste efective vor fi considerate ca un avans în ceea ce privește noile posturi necesare după aderare, când se va ajunge la ritmul normal de funcționare. Dintre cele 46 de unități ENI solicitate în prezenta scrisoare rectificativă, 34 de ENI (75 %) vor fi alocate sarcinilor lingvistice, adică sarcinilor de traducere și de interpretare. Restul de 12 ENI vor permite Comisiei să pregătească aderarea, în special în domeniile agriculturii, fondurilor structurale și altor programe care implică cheltuieli mari. Impactul preconizat al celor 46 de unități ENI prevăzut asupra bugetului 2012 din punct de vedere al creditelor este estimat la 2,9 milioane EUR. Pe lângă resursele umane necesare, creditele totale estimate în legătură cu elaborarea și publicarea acquis-ului în croată se ridică la 1,2 milioane EUR, dintre care 0,3 milioane EUR pentru evoluțiile necesare ale infrastructurii informatice, sumă care va fi suportată în 2012, și 0,9 milioane EUR pentru elaborarea acquis-ului, sumă care urmează să fie împărțită între 2012 și 2013 pe baza un raport de 2/3 și 1/3. Prin urmare, costul total se ridică la 0,9 milioane EUR pentru 2012 și la 0,3 milioane EUR pentru 2013. Repartizarea sarcinilor între cele trei instituții - Parlamentul, Consiliul și Comisia - în legătură cu aceste costuri este similară celei practicate cu ocazia ultimei extinderi, și anume: 61 % pentru Consiliu, 34 % pentru Comisie (Oficiul pentru Publicații) și 5 % pentru Parlament. Pentru Comisie, suma care trebuie înscrisă în prezenta scrisoare rectificativă este de 0,3 milioane EUR. Pe baza experienței acumulate în urma extinderilor anterioare, Comisia are nevoie de 384 de unități suplimentare în echivalent normă întreagă (ENI) pentru a gestiona aderarea Croației la Uniune, din care 46 de ENI sunt deja necesare în 2012 pentru a se pregăti aderarea deplină a Croației începând cu 1 iulie 2013. Restul de posturi suplimentare urmează să fie introduse progresiv până în 2014. Prin urmare, Comisia solicită prin prezenta credite pentru 42 de agenți contractuali și pentru 4 noi posturi din schema de personal pentru 2012. Pe lângă acestea, se solicită 0,3 milioane EUR pentru elaborarea și publicarea acquis-ului în limba croată. Cheltuielile suplimentare combinate solicitate pentru 2012 se ridică în total la 3,2 milioane EUR, în comparație cu proiectul de buget 2012. În concluzie, creditele suplimentare solicitate de Comisie se ridică în total la 3,2 milioane EUR, defalcate între următoarele linii bugetare: Linia bugetară || Descriere || PB 2012 || SR 2/2012 || PB 2012 modificat XX 01 01 01 || Cheltuieli cu personalul în activitate care lucrează în instituții || 1 849 450 000 || 314 000 || 1 849 764 000 XX 01 02 01 || Personal extern care lucrează în instituții || 128 258 304 || 2 136 504 || 130 394 808 26 01 11 01 || Jurnalul Oficial al Uniunii Europene || 11 500 000 || 306 000 || 11 806 000 A2 01 02 01 || Personal extern || 2 817 000 || 451 000 || 3 268 000 Total || || 3 207 504 || 5 Secțiunea VI — Comitetul Economic și Social European 5.1 Cadrul În cazul unei extinderi, Comitetul Economic și Social European (CESE), alături de Comitetul Regiunilor (CoR), ar trebui să constituie o unitate de traducere pentru limba croată în cadrul serviciilor lor comune în cursul exercițiilor 2012 și 2013 pentru a putea pune la dispoziția noilor membri ai acestei instituții documente importante încă de la început și pentru a fi pe deplin operaționale de îndată ce membrii lor croați își vor începe mandatul. Dat fiind că această unitate ar face parte din serviciile comune CESE-CoR (asemenea tuturor celorlalte unități de traducere existente), numai o parte din resurse ar fi solicitată de CESE, în timp ce cealaltă parte ar fi solicitată de CoR. Cele două comitete și-au coordonat efectivele, datele de recrutare și nevoile suplimentare pentru dotarea posturilor de lucru în vederea primirii noilor membri de personal. În vederea pregătirii extinderii de la 1 iulie 2013 și pentru a se asigura faptul că viitorii membri croați ai celor două comitete primesc documentele de bază în timp util pentru sosirea lor, capacitatea de traducere va trebui să fie deja consolidată progresiv în cursul anului 2012. În acest scop, CESE solicită 2 posturi AD5 și 1 post AST3, precum și creditele necesare pentru a asigura noilor membri de personal mobilierul și echipamentele informatice necesare (costurile detaliate sunt prezentate mai jos). În cadrul procedurii bugetare 2013, vor trebui luate în considerare credite suplimentare, în special pentru participarea noilor membri la activitățile comitetelor și pentru furnizarea de documente în limba croată în conformitate cu practicile aplicate celorlalte limbi. 5.2 Nevoile estimate în materie de resurse umane și de credite În total, se solicită 3 posturi suplimentare (2 posturi AD5 și 1 post AST3) în 2012, stabilindu‑se ca data de recrutare să fie 1 octombrie 2012. Pentru acești 3 membri de personal, se solicită o sumă suplimentară de 47 000 EUR la postul 1 2 0 0 (Remunerații și indemnizații). Pentru a se asigura echipamentele necesare pentru posturile de lucru ale noilor membri de personal, ar fi necesară, de asemene, o majorare de 19 243 EUR (partea CESE). 5.3 Impactul asupra proiectului de buget 2012 Linia bugetară || Descriere || PB 2012 || SR 2/2012 || PB 2012 modificat 1 2 0 0 || Remunerații și indemnizații || 65 574 500 || 47 000 || 65 621 500 2 1 0 0 || Achiziția, lucrările de reparații și întreținere a hardware-ului și a software-ului și lucrările conexe || 1 491 180 || 8 419 || 1 499 599 2 1 0 2 || Servicii externe pentru exploatarea, realizarea și întreținerea sistemelor de software || 1 900 815 || 2 806 || 1 903 621 2 1 2 || Mobilier || 208 269 || 8 018 || 216 287 Total || || 66 243 || 6 Secțiunea VII — Comitetul Regiunilor 6.1 Introducere Aderarea unui nou stat membru la UE va avea un efect direct asupra funcționării de zi cu zi a Comitetului Regiunilor (CoR). CoR va avea nouă noi membri croați începând cu data aderării. Integrarea noilor membri în activitățile CoR necesită, ca și în cazul extinderilor anterioare, invitarea membrilor potențiali în calitate de observatori în cadrul principalelor activități ale CoR (sesiuni plenare, ședințele ale Biroului și ale comisiilor) cu 12 luni înainte de data aderării. Sosirea observatorilor croați la mijlocul anului 2012 necesită crearea unei unități lingvistice de limbă croată în cadrul Serviciului de traduceri comun CoR-CESE, adică recrutarea de traducători și instalarea posturilor de lucru aferente. Pregătirile în acest sens trebuie finalizate pentru a doua jumătate a anului 2012. Sosirea noilor membri (inițial cu statut de observatori) necesită, de asemenea, dezvoltarea activităților politice și a infrastructurii CoR, pentru a-i primi și a-i integra pe noii membri croați în activitățile de zi cu zi. Prin urmare, este nevoie (i) de personal croat în alte domenii decât cel lingvistic pentru a acorda asistență observatorilor, viitorilor membri, și (ii) de asigurarea indemnizațiilor de călătorie și de ședere ale membrilor și a serviciilor de interpretare în cadrul sesiunilor plenare și al ședințelor Biroului și ale comisiilor CoR, începând deja din 2012, precum și de finanțarea activităților de comunicare legate de ceremonia de sărbătorire a extinderii. 6.2 Nevoile estimate în materie de resurse umane și de credite 6.2.1 Personal Noua unitate lingvistică de limbă croată Trebuie creată o nouă unitate lingvistică de limbă croată în cadrul serviciilor comune CoR‑CESE. Procesul de recrutare trebuie să înceapă deja în a doua jumătate a anului 2012. Unitatea trebuie să fie pe deplin operațională începând cu prima zi după aderare (prevăzută pentru 1 iulie 2013). Trebuie recrutat șeful de unitate într-un stadiu anterior pentru ca acesta să poată fi prezent și activ în perioada înființării viitoarei sale unități. Dat fiind că această unitate urmează să facă parte din Serviciile comune CoR-CESE (asemenea tuturor celorlalte unități de traducere existente), o parte a resurselor va fi solicitată de CoR și cealaltă parte de CESE. Această solicitare a fost coordonată între cele două comitete. În ceea ce privește unitatea lingvistică, sunt necesare în total 21 de posturi – 16 posturi AD și 5 posturi AST pentru cele două comitete. O parte din aceste posturi sunt solicitate în 2012 (în total 7 posturi pentru cele două comitete), iar cealaltă parte în 2013. Nevoi: || 4 noi posturi de lingviști de limbă croată sunt solicitate de la 1 iulie 2012 (1 șef de unitate, gradul AD9; 2 traducători, gradul AD5; 1 asistent, gradul AST). Posturi în alte domenii decât cel lingvistic pentru resortisanți croați Pe lângă posturile lingvistice, CoR are nevoie de 5 posturi noi în alte domenii decât cel lingvistic pentru a acorda asistență observatorilor croați, viitorilor membri, în legătură cu participarea acestora la toate activitățile de politică ale CoR și pentru asigurarea participării autorităților locale și regionale din Croația în cadrul lucrărilor consultative și al altor activități de politică desfășurate de CoR, cum ar fi platforma de monitorizare a Strategiei UE 2020, platforma de monitorizare a subsidiarității, adunările regionale și locale euromediteraneene și Parteneriatul estic. Nevoi: || Se solicită 3 posturi în alte domenii decât cel lingvistic pentru resortisanți croați începând cu 1 iulie 2012 (toate de gradul AD5). Se prevede că restul de 2 posturi vor fi solicitate în cursul procedurii bugetare 2013. 6.2.2 Finanțare a) Cheltuieli legate de integrarea observatorilor croați (viitorilor membri) în cadrul activităților politice ale CoR Observatori Participarea deplină a observatorilor croați la sesiunile plenare și la ședințele Biroului și ale comisiilor CoR, pe care se bazează prezenta scrisoare rectificativă, ar trebui să fie asigurată începând cu 1 iulie 2012, și anume, cu 12 luni înainte de data aderării efective. Linia bugetară consacrată observatorilor ar trebui să includă posibilitatea ca un număr corespunzător de membri din delegația croată de observatori să participe la fiecare dintre cele 3 sesiuni plenare ale CoR. În plus, observatorii croați trebuie să aibă posibilitatea de a participa la 15 ședințe ale comisiilor, în a doua jumătate a anului 2012. Nevoi: || Postul 2 5 4 1 — Observatori || + 107 685 EUR Interpretare Dat fiind că trebuie prevăzute serviciile de interpretare necesare participării observatorilor croați la 3 sesiuni plenare și la 15 ședințe ale comisiilor, în a doua jumătate a anului 2012, finanțarea respectivă ar trebui adăugată la linia bugetară consacrată interpretării. Nevoi: || Postul 1 4 0 2 – Interpretare || + 85 070 EUR b) Finanțare pentru remunerațiile personalului nou angajat Ar fi necesară o sumă suplimentară de 329 099 EUR pentru crearea a 7 posturi noi în 2012 la capitolul 1 2 (4 posturi de lingviști și 3 posturi în alte domenii decât cel lingvistic): Nevoi: || Postul 1 2 0 0 — Remunerații și indemnizații || + 273 595 EUR || Postul 1 2 0 4 — Drepturi conexe începerii activității, transferului și încetării activității || + 55 110 EUR || Postul 1 2 9 – Credit provizoriu || + 394 EUR c) Finanțare legată de instalarea posturilor de lucru pentru personalul nou În plus, 3 linii bugetare ar trebui majorate cu o sumă totală de 53 000 EUR (partea CoR) pentru instalarea posturilor de lucru pentru personalul croat nou-recrutat, în special pentru informatică și mobilier de birou: Nevoi: || Postul 2 1 0 0 — Achiziția, lucrările de reparații și întreținere a hardware-ului și a software-ului și lucrările conexe || + 21 000 EUR || Postul 2 1 0 2 — Servicii externe pentru exploatarea, realizarea și întreținerea sistemelor de software || + 7 000 EUR || Postul 2 1 2 — Mobilier || + 25 000 EUR d) Cheltuieli cu activitățile de comunicare legate de aderarea Croației Sunt necesare, de asemene, resurse suplimentare pentru activități de comunicare desfășurate cu ocazia primirii noilor membri (inițial în calitate de observatori) la CoR: Nevoi: || Postul 2 6 0 0 — Cheltuieli pentru publicare, diseminarea informațiilor și participare la manifestări publice || + 20 000 EUR || Postul 2 6 0 2 — Publicații generale || + 15 000 EUR || Post 2 6 4 — Cheltuieli de publicare, informare și participare la manifestări publice: activități de informare și comunicare || + 12 000 EUR 6.3 Impactul asupra proiectului de buget 2012 Linia bugetară || Descriere || PB 2012 || SR 2/2012 || PB 2012 modificat 1 2 0 0 || Remunerații și indemnizații || 45 598 732 || 273 595 || 45 872 327 1 2 0 4 || Drepturi conexe începerii activității, transferului și încetării activității || 520 000 || 55 110 || 575 110 1 2 9 || Credit provizoriu || 201 703 || 394 || 202 097 1 4 0 2 || Servicii de interpretariat || 4 453 451 || 85 070 || 4 538 521 2 1 0 0 || Achiziția, lucrările de reparații și întreținere a hardware-ului și a software-ului și lucrările conexe || 1 131 805 || 21 000 || 1 152 805 2 1 0 2 || Servicii externe pentru exploatarea, realizarea și întreținerea sistemelor de software || 1 456 546 || 7 000 || 1 463 546 2 1 2 || Mobilier || 151 399 || 25 000 || 176 399 2 5 4 1 || Observatori || 56 566 || 107 685 || 164 251 2 6 0 0 || Cheltuieli pentru publicare, diseminarea informațiilor și participare la manifestări publice || 674 440 || 20 000 || 694 440 2 6 0 2 || Publicații generale || 864 268 || 15 000 || 879 268 2 6 4 || Cheltuieli de publicare, informare și participare la manifestări publice: activități de informare și comunicare || 408 000 || 12 000 || 420 000 Total || || 621 854 || 7 Secțiunea VIII — Ombudsmanul European 7.1 Cadrul Pentru Ombudsmanul European, data de 1 iulie 2013 (data propusă de Comisie pentru aderarea Croației la Uniunea Europeană) constituie punctul de plecare pentru o serie de acțiuni, dintre care unele vor trebui începute deja în 2012. Primul obiectiv al acestor acțiuni este de a integra un nou membru, Ombudsmanul cetățenilor croați, în cadrul Rețelei Europene a Ombudsmanilor. Apoi, în cooperare cu Ombudsmanul cetățenilor croați și cu autoritățile europene, cum ar fi Parlamentul European, Comisia și Autoritatea Europeană pentru Protecția Datelor, Ombudsmanul European va lua măsuri pentru a promova capacitatea Ombudsmanului cetățenilor croați de a supraveghea aplicarea completă și corectă pe plan administrativ a legislației UE, precum și pentru a spori gradul de sensibilizare a societății civile croate cu privire la drepturile fundamentale ale cetățenilor Uniunii și capacitatea sa de a-și exercita aceste drepturi, precum și de a înțelege și de a participa la lucrările instituțiilor europene. Experiența extinderilor din 2004 și 2007 arată că, în perioada anterioară aderării, mulți cetățeni din noile state membre adresează Ombudsmanului European plângeri și cereri de informații în propria lor limbă. În cazul extinderilor anterioare, Ombudsmanul a aplicat o politică de tratare a cererilor și a plângerilor de îndată ce a dispus de capacitatea lingvistică necesară în acest sens, mai degrabă decât să ignore cererile din partea viitorilor noi cetățeni europeni pe motiv că aceștia nu au dobândit încă dreptul legal de a beneficia de susținerea activă a Ombudsmanului. Ombudsmanul dorește să aplice Croației un tratament egal cu cel aplicat statelor membre care au aderat la Uniune în 2004 și 2007. În acest sens, își propune să înceapă rapid cooperarea cu omologul său croat pentru a consolida respectarea statului de drept și a drepturilor fundamentale în Croația și pentru a iniția procesul de integrare deplină a cetățenilor croați în cultura juridică pe care se bazează cetățenia europeană. 7.2 Impactul asupra proiectului de buget 2012 Pentru a realiza acest obiectiv, Ombudsmanul European solicită suplimentarea schemei sale de personal pentru 2012 cu (a) un nou post permanent AD5 pentru recrutarea unui avocat și (b) un post permanent AST1. Aceste posturi vizează creșterea previzibilă a volumului de muncă în legătură cu plângerile, cooperarea cu Ombudsmanul cetățenilor croați și creșterea generală a volumului de muncă legată de utilizarea unei alte limbi oficiale (nu se solicită credite suplimentare în legătură cu aceste două posturi pentru 2012). Cu toate acestea, pentru a începe pregătirile adecvate și pentru a răspunde prompt și corect corespondenței preconizate în limba croată în 2012, se solicită credite pentru un expert național detașat timp de șase luni, care urmează să fie înscrise la linia bugetară 1 4 0 4 (30 000 EUR). Aderarea Croației înseamnă, de asemenea, introducerea unei noi limbi oficiale. Este esențială finalizarea, cât mai curând posibil, a traducerii site-ul web (14 000 EUR), a documentelor pentru informarea publicului larg (1 000 EUR) și a modelelor utilizate în circuitul plângerilor (5 000 EUR) (linia bugetară 2 3 1). Trebuie să se prevadă, de asemenea, tipărirea și distribuirea raportului anual pe 2012 în noua limbă oficială a Uniunii, care va fi publicat în iulie 2013 și, prin urmare, va trebui comandat și plătit în 2012 (4 500 EUR la linia bugetară 3 2 1 0). Linia bugetară || Descriere || PB 2012 || SR 2/2012 || PB 2012 modificat 1 4 0 4 || Stagii, subvenții și schimburi de funcționari || 183 000 || 30 000 || 213 000 || 2 3 1 || Traducere și interpretare || 647 000 || 20 000 || 667 000 || 3 2 1 0 || Comunicare și publicații || 342 500 || 4 500 || 347 000 || Total || || 54 500 || || 8 Concluzie Creditele totale solicitate de Parlamentul European, Consiliul European și Consiliul, Comisie, Comitetul Economic și Social European, Comitetul Regiunilor și Ombudsmanul European în prezenta scrisoare rectificativă nr. 2 la proiectul de buget 2012 se ridică la 13,1 milioane EUR. Creditele solicitate sunt necesare pentru a acoperi cheltuielile pentru resursele umane suplimentare care vor desfășura activitățile de pregătire în domeniul lingvistic și juridic în legătură cu aderarea Croației. Credite includ, de asemenea, cheltuielile de deplasare pentru observatorii croați în cadrul Parlamentului European și al Comitetului Regiunilor și vor finanța activitățile de comunicare, precum și echipamentele și cheltuielile de funcționare suplimentare legate de recrutarea de personal suplimentar. În total, 78 de noi posturi din schema de personal sunt solicitate de Parlamentul European, Comisie, Comitetul Economic și Social European, Comitetul Regiunilor și Ombudsmanul European. Cu toate acestea, se solicită creditele corespunzătoare numai pentru 14 posturi, deoarece nici Parlamentul (62 de posturi noi), nici Ombudsmanul European (2 posturi) nu solicită credite pentru noile lor posturi. În plus, se solicită credite pentru 117 de alți agenți (agenți contractuali și experți naționali detașați) până la obținerea de către Croația a calității de membru deplin, începând de la 1 iulie 2013. 9 Tabele recapitulative 9.1 Tabel recapitulativ pe instituții Credite în EUR Instituții || PB 2012 || SR 2/2012 || PB 2012 modificat Parlamentul European || 1 724 575 043 || 7 788 000 || 1 732 363 043 Consiliul European și Consiliul || 538 545 000 || 1 375 000 || 539 920 000 Comisia || 3 314 917 804 || 3 207 504 || 3 318 125 308 Comitetul Economic și Social European || 130 499 922 || 66 243 || 130 566 165 Comitetul Regiunilor || 86 524 132 || 621 854 || 87 145 986 Ombudsmanul European || 9 472 000 || 54 500 || 9 526 500 Total || 5 804 533 901 || 13 113 101 || 5 817 647 002 Resurse umane suplimentare solicitate de fiecare instituție || SR 2/2012 Instituții || Posturi permanente || Alți agenți 1 Parlamentul European 2 || 62 || 62 Consiliul European și Consiliul || — || 12 Comisia || 4 || 42 Comitetul Economic și Social European || 3 || — Comitetul Regiunilor || 7 || — Ombudsmanul European 3 || 2 || 1 Total || 78 || 117 1. Număr de unități echivalent normă întreagă. 2. Parlamentul solicită 62 de posturi permanente noi, fără a solicita credite aferente acestora în 2012. În același timp, solicită credite pentru 62 de agenți contractuali, dintre care o parte numai pentru 9 luni. 3. Ombudsmanul European solicită credite pentru 1 expert național detașat (pentru numai 6 luni). 9.2 Tabel recapitulativ pe rubricile cadrului financiar Cadrul financiar Rubrica/subrubrica || Cadrul financiar 2012 || Proiectul de buget 2012 (inclusiv SR nr. 1/2012) || Scrisoarea rectificativă nr. 2/2012 || PB 2012 + SR nr. 1 și 2/2012 Angajamente || Plăți || Angajamente || Plăți || Angajamente || Plăți || Angajamente || Plăți 1. CREȘTERE ECONOMICĂ DURABILĂ || || || || || || || || 1a. Competitivitate pentru creștere economică și ocuparea forței de muncă || 14 853 000 000 || || 15 223 600 752 || 12 566 134 008 || || || 15 223 600 752 || 12 566 134 008 1b. Coeziune pentru creștere economică și ocuparea forței de muncă || 52 761 000 000 || || 52 738 876 141 || 45 134 800 000 || || || 52 738 876 141 || 45 134 800 000 Total || 67 614 000 000 || || 67 962 476 893 || 57 700 934 008 || || || 67 962 476 893 || 57 700 934 008 Marjă1 || || || 151 523 107 || || || || 151 523 107 || 2. CONSERVAREA ȘI GESTIONAREA RESURSELOR NATURALE || || || || || || || || din care cheltuieli legate de piață și plăți directe || 48 093 000 000 || || 44 179 737 305 || 44 102 837 025 || || || 44 179 737 305 || 44 102 837 025 Total || 60 810 000 000 || || 60 158 443 305 || 57 948 376 981 || || || 60 158 443 305 || 57 948 376 981 Marjă2 || || || 651 556 695 || || || || 651 556 695 || 3. CETĂȚENIE, LIBERTATE, SECURITATE ȘI JUSTIȚIE || || || || || || || || 3a. Libertate, securitate și justiție || 1 406 000 000 || || 1 340 381 000 || 868 333 500 || || || 1 340 381 000 || 868 333 500 3b. Cetățenie3 || 699 000 000 || || 683 471 000 || 645 659 400 || || || 683 471 000 || 645 659 400 Total || 2 105 000 000 || || 2 023 852 000 || 1 513 992 900 || || || 2 023 852 000 || 1 513 992 900 Marjă || || || 81 148 000 || || || || 81 148 000 || 4. UE CA ACTOR MONDIAL4 || 8 997 000 000 || || 9 409 280 576 || 7 293 724 333 || || || 9 409 280 576 || 7 293 724 333 Marjă || || || -153 343 576 || || || || -153 343 576 || 5. ADMINISTRAȚIE5 || 8 670 000 000 || || 8 281 389 366 || 8 281 684 366 || 13 113 101 || 13 113 101 || 8 294 502 467 || 8 294 797 467 Marjă || || || 472 610 634 || || 459 497 533 || || 459 497 533 || TOTAL || 148 196 000 000 || 141 360 000 000 || 147 835 442 140 || 132 738 712 588 || 13 113 101 || 13 113 101 || 147 848 555 241 || 132 751 825 689 Marjă || || || 1 356 838 436 || 8 815 187 412 || || || 1 343 725 335 || 8 802 074 311 1 Fondul european de ajustare la globalizare (FEG) nu este inclus în calculul marjei de la rubrica 1a. 2 După transferul de la modulare la dezvoltare rurală și de la bumbac și vin pentru restructurare în regiunile respective (3 150,4 milioane EUR). 3 Suma corespunzătoare Fondului de solidaritate al Uniunii Europene (FSUE) este înscrisă peste rubricile corespunzătoare, astfel cum se prevede în AI din 17 mai 2006 (JO C 139 din 14.6.2006). 4 Marja pe 2012 pentru rubrica 4 nu ia în considerare creditele legate de Rezerva pentru ajutoare de urgență (258,9 milioane EUR). Suma de 153,3 milioane EUR peste plafon este finanțată prin mobilizarea instrumentului de flexibilitate. 5 Pentru calcularea marjei sub plafonul prevăzut pentru rubrica 5, se ia în considerare nota de subsol (1) din cadrul financiar 2007-2013 pentru o sumă de 84 milioane EUR pentru contribuțiile personalului la sistemul de pensii. [1] JO L 248, 16.9.2002, p. 1. [2] COM(2011) 300. [3] COM (2011) 372. [4] COM (2008) 674. [5] COM (2009) 595. [6] COM (2011) 300 – mai 2011 în partea II a documentului de lucru – Resursele umane ale Comisiei – punctul 2.1.1. [7] Scrisoarea comisarului Lewandowski din 3 februarie 2011 către toate instituțiile: Ares(2011) 118992. [8] Curtea de Justiție, Curtea de Conturi, Autoritatea Europeană pentru Protecția Datelor și Serviciul European de Acțiune Externă nu au prezentat nicio cerere de resurse suplimentare legate de aderarea Croației. [9] „Planificarea și optimizarea resurselor umane ale Comisiei pentru a răspunde priorităților EU”, [SEC(2007)530 din 24.4.2007].